title: Komisijas Īstenošanas regula (ES) 2019/302 (2019. gada 20. februāris), ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam

text:
                  22.2.2019

                  LV

                  Eiropas Savienības Oficiālais Vēstnesis

                  L 51/3

         KOMISIJAS ĪSTENOŠANAS REGULA (ES) 2019/302
         (2019. gada 20. februāris),
         ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. panta b) punktu,
         ņemot vērā Eiropas Parlamenta un Padomes 2014. gada 16. aprīļa Regulu (ES) Nr. 510/2014, ar kuru nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm un atceļ Padomes Regulas (EK) Nr. 1216/2009 un (EK) Nr. 614/2009 (2), un jo īpaši tās 5. panta 6. punkta a) apakšpunktu,
         tā kā:

                     (1)

                     Ar Komisijas Regulu (EK) Nr. 1484/95 (3) ir paredzēti sīki izstrādāti noteikumi par to, kā piemērojama papildu ievedmuitas nodokļu sistēma, un ir noteiktas reprezentatīvās cenas mājputnu gaļas un olu nozarē, kā arī ovalbumīnam.

                     (2)

                     Regulāri pārbaudot datus, uz kuriem balstīta reprezentatīvo cenu noteikšana mājputnu gaļas un olu nozarē, kā arī ovalbumīnam, kļuvis skaidrs, ka reprezentatīvās cenas konkrētu produktu importam ir jāgroza, ņemot vērā cenu svārstības atkarībā no produktu izcelsmes.

                     (3)

                     Tādēļ Regula (EK) Nr. 1484/95 ir attiecīgi jāgroza.

                     (4)

                     Ņemot vērā to, ka ir jānodrošina šā pasākuma piemērošana iespējami drīz pēc atjaunināto datu nosūtīšanas, šai regulai būtu jāstājas spēkā tās publicēšanas dienā,

               IR PIEŅĒMUSI ŠO REGULU.

            1. pants
            Regulas (EK) Nr. 1484/95 I pielikumu aizstāj ar šīs regulas pielikuma tekstu.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 20. februārī

                  Komisijas

                  un tās priekšsēdētāja vārdā –

                  Lauksaimniecības un lauku attīstības ģenerāldirektorāta

                  ģenerāldirektors

               Jerzy PLEWA

            (1)  OV L 347, 20.12.2013., 671. lpp.

            (2)  OV L 150, 20.5.2014., 1. lpp.

            (3)  Komisijas 1995. gada 28. jūnija Regula (EK) Nr. 1484/95, ar ko nosaka sīki izstrādātus noteikumus papildu ievedmuitas nodokļu sistēmas ieviešanai un papildu ievedmuitas nodokļu noteikšanai mājputnu gaļas un olu nozarē, kā arī ovalbumīnam un atceļ Regulu Nr. 163/67/EEK (OV L 145, 29.6.1995., 47. lpp.).

            PIELIKUMS

                     “I PIELIKUMS

                                 KN kods

                                 Preču apraksts

                                 Reprezentatīvā cena
                                 (EUR/100 kg)

                                 Nodrošinājums, kas minēts 3. pantā
                                 (EUR/100 kg)

                                 Izcelsme (1)

                                 0207 12 90

                                 Nesadalīti, saldēti Gallus domesticus sugas mājputnu gaļas liemeņi, t. s. “65 % cāļi”

                                 121,0

                                 0

                                 AR

                                 0207 14 10

                                 Bezkaula, saldēti Gallus domesticus sugas mājputnu gaļas gabali

                                 242,1

                                 17

                                 AR

                                 215,0

                                 26

                                 BR

                                 311,4

                                 0

                                 CL

                                 239,2

                                 18

                                 TH

                                 0207 27 10

                                 Bezkaula, saldēti tītara gaļas gabali

                                 342,1

                                 0

                                 BR

                                 354,5

                                 0

                                 CL

                                 1602 32 11

                                 Termiski neapstrādāti Gallus domesticus sugas mājputnu gaļas izstrādājumi

                                 264,4

                                 7

                                 BR

               ”

               (1)  Valstu nomenklatūra ir noteikta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.).


title: Komisijas Īstenošanas regula (ES) 2019/336 (2019. gada 27. februāris), ar ko attiecībā uz ziņotāju dalībvalsti par 1-metilciklopropēna, famoksadona, mankoceba, metiokarba, metoksifenozīda, pirimikarba, pirimifosmetila un tiakloprīda novērtēšanu groza Regulu (ES) Nr. 1141/2010 un Īstenošanas regulu (ES) Nr. 686/2012 (Dokuments attiecas uz EEZ.)

text:
                  28.2.2019

                  LV

                  Eiropas Savienības Oficiālais Vēstnesis

                  L 60/8

         KOMISIJAS ĪSTENOŠANAS REGULA (ES) 2019/336
         (2019. gada 27. februāris),
         ar ko attiecībā uz ziņotāju dalībvalsti par 1-metilciklopropēna, famoksadona, mankoceba, metiokarba, metoksifenozīda, pirimikarba, pirimifosmetila un tiakloprīda novērtēšanu groza Regulu (ES) Nr. 1141/2010 un Īstenošanas regulu (ES) Nr. 686/2012
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 19. pantu,
         tā kā:

                     (1)

                     Ar Komisijas Īstenošanas regulu (ES) Nr. 686/2012 (2) un Komisijas Regulu (ES) Nr. 1141/2010 (3) par ziņotāju dalībvalsti atsevišķu to darbīgo vielu novērtēšanai, kuras ietilpst augu aizsardzības līdzekļos, tika iecelta Apvienotā Karaliste.

                     (2)

                     2017. gada 29. martā Apvienotā Karaliste uz Līguma par Eiropas Savienību 50. panta pamata iesniedza paziņojumu par nodomu no Savienības izstāties. Līgumi Apvienotajai Karalistei vairs nebūs piemērojami no izstāšanās līguma spēkā stāšanās dienas vai pretējā gadījumā no dienas, kad no paziņošanas par izstāšanos apritējuši divi gadi, proti, no 2019. gada 30. marta, ja vien Eiropadome, vienojusies ar Apvienoto Karalisti, vienprātīgi nenolems minēto periodu pagarināt.

                     (3)

                     Izstāšanās līguma projektā, par kādu vienojušies sarunu vedēji un kādu apstiprinājusi Eiropadome (Līguma par Eiropas Savienību 50. pants), ir ietverta kārtība, kādā Savienības tiesību aktu noteikumi tiks piemēroti Apvienotajai Karalistei un tās teritorijā pēc dienas, kurā Līgumu piemērošana Apvienotajai Karalistei un tās iekšienē tiks pārtraukta. Ja minētais līgums stāsies spēkā, tad saskaņā ar minēto līgumu Savienības tiesību akti augu aizsardzības līdzekļu jomā uz Apvienoto Karalisti un tās teritorijā tiks piemēroti pārejas periodā un tos pārstās piemērot minētā perioda beigās. Taču, pat ja ES un Apvienotā Karaliste izstāšanās līgumu ratificēs, Apvienotā Karaliste pārejas laikā nedrīkst uzņemties vadošās iestādes lomu attiecībā uz riska novērtēšanu, pārbaudēm, apstiprināšanu un atļauju izsniegšanu Savienības līmenī vai dalībvalstu līmenī, kad tās šo darbu veic kopīgi, kā citstarp minēts Regulā (EK) Nr. 1107/2009.

                     (4)

                     Tāpēc to darbīgo vielu novērtēšana, attiecībā uz kurām ziņotāja dalībvalsts ir Apvienotā Karaliste un kuru gadījumā lēmums par to apstiprinājuma atjaunošanu nav sagaidāms pirms 2019. gada 30. marta, jāuztic citām dalībvalstīm. Attiecīgās darbīgās vielas ir 1-metilciklopropēns, famoksadons, mankocebs, metiokarbs, metoksifenozīds, pirimikarbs, pirimifosmetils un tiakloprīds.

                     (5)

                     Uzticot minēto novērtēšanu, pienākumu un darba sadalē starp dalībvalstīm būtu jānodrošina līdzsvars.

                     (6)

                     Attiecīgo darbīgo vielu novērtēšana tuvojas beigām un veicamā darba apjoms nebūs liels, tāpēc otrā ziņotāja dalībvalsts šai novērtēšanai nebūtu jāieceļ.

                     (7)

                     Tāpēc Īstenošanas Regula (ES) Nr. 686/2012 un Regula (ES) Nr. 1141/2010 būtu attiecīgi jāgroza.

                     (8)

                     Šī regula būtu jāpiemēro no 2019. gada 30. marta. Tomēr, ja Līguma par Eiropas Savienību 50. panta 3. punktā minētais divu gadu laikposms tiek pagarināts, tad šī regula – jo saskaņā ar Padomes Regulas (EEK, Euratom) Nr. 1182/71 (4) 4. panta 3. punktu tiesību aktus, kuru piemērošanas pārtraukšana noteikta minētajā dienā, pārstāj piemērot līdz ar attiecīgās dienas pēdējās stundas izbeigšanos – būtu jāpiemēro no dienas pēc dienas, kurā tiesību akti augu aizsardzības līdzekļu jomā Apvienotajai Karalistei un tās teritorijā pārstāj būt piemērojami.

                     (9)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulu (ES) Nr. 686/2012 groza saskaņā ar šīs regulas I pielikumu.

            2. pants
            Regulu (ES) Nr. 1141/2010 groza saskaņā ar šīs regulas II pielikumu.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 30. marta.
            Taču, ja pieņemts lēmums Līguma par Eiropas Savienību 50. panta 3. punktā minēto divu gadu laikposmu pagarināt, šo regulu piemēro no dienas pēc dienas, kurā tiesību akti augu aizsardzības līdzekļu jomā pārstāj būt piemērojami Apvienotajai Karalistei un tās teritorijā.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 27. februārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 309, 24.11.2009., 1. lpp.

            (2)  Komisijas 2012. gada 26. jūlija Īstenošanas regula (ES) Nr. 686/2012, ar ko atjaunošanas procedūras nolūkos dalībvalstīm sadala darbīgo vielu novērtēšanu (OV L 200, 27.7.2012., 5. lpp.).

            (3)  Komisijas 2010. gada 7. decembra Regula (ES) Nr. 1141/2010, ar ko nosaka procedūru, ar kuru Padomes Direktīvas 91/414/EEK I pielikumā atkārtoti iekļauj aktīvo vielu otro grupu, un izveido šo vielu sarakstu (OV L 322, 8.12.2010., 10. lpp.).

            (4)  Padomes 1971. gada 3. jūnija Regula (EEK, Euratom) Nr. 1182/71, ar ko nosaka laikposmiem, datumiem un termiņiem piemērojamos noteikumus (OV L 124, 8.6.1971., 1. lpp.).

            I PIELIKUMS
            Īstenošanas regulas (ES) Nr. 686/2012 pielikuma A daļu groza šādi:

                        a)

                        ierakstu par 1-metilciklopropēnu aizstāj ar šādu:

                                    Darbīgā viela

                                    Ziņotāja dalībvalsts

                                    Otrā ziņotāja dalībvalsts

                                    “1-metilciklopropēns

                                    NL”;

                        b)

                        ierakstu par mankocebu aizstāj ar šādu:

                                    Darbīgā viela

                                    Ziņotāja dalībvalsts

                                    Otrā ziņotāja dalībvalsts

                                    “Mankocebs

                                    EL”;

                        c)

                        ierakstu par metiokarbu aizstāj ar šādu:

                                    Darbīgā viela

                                    Ziņotāja dalībvalsts

                                    Otrā ziņotāja dalībvalsts

                                    “Metiokarbs

                                    DE”;

                        d)

                        ierakstu par metoksifenozīdu aizstāj ar šādu:

                                    Darbīgā viela

                                    Ziņotāja dalībvalsts

                                    Otrā ziņotāja dalībvalsts

                                    “Metoksifenozīds

                                    SK”;

                        e)

                        ierakstu par pirimikarbu aizstāj ar šādu:

                                    Darbīgā viela

                                    Ziņotāja dalībvalsts

                                    Otrā ziņotāja dalībvalsts

                                    “Pirimikarbs

                                    SE”;

                        f)

                        ierakstu par pirimifosmetilu aizstāj ar šādu:

                                    Darbīgā viela

                                    Ziņotāja dalībvalsts

                                    Otrā ziņotāja dalībvalsts

                                    “Pirimifosmetils

                                    FR”;

                        g)

                        ierakstu par tiakloprīdu aizstāj ar šādu:

                                    Darbīgā viela

                                    Ziņotāja dalībvalsts

                                    Otrā ziņotāja dalībvalsts

                                    “Tiakloprīds

                                    DE”

            II PIELIKUMS
            Regulas (ES) Nr. 1141/2010 I pielikuma ierakstu par famoksadonu aizstāj ar šādu:

                           A sleja

                           B sleja

                           C sleja

                           D sleja

                           “Famoksadons

                           2012

                           FI

                           2012. gada 31. augusts”


title: Komisijas Īstenošanas regula (ES) 2019/337 (2019. gada 27. februāris), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū apstiprina darbīgo vielu mefentriflukonazolu un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ.)

text:
                  28.2.2019

                  LV

                  Eiropas Savienības Oficiālais Vēstnesis

                  L 60/12

         KOMISIJAS ĪSTENOŠANAS REGULA (ES) 2019/337
         (2019. gada 27. februāris),
         ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū apstiprina darbīgo vielu mefentriflukonazolu un groza Komisijas Īstenošanas regulas (ES) Nr. 540/2011 pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu,
         tā kā:

                     (1)

                     Apvienotā Karaliste 2016. gada 29. februārī saskaņā ar Regulas (EK) Nr. 1107/2009 7. panta 1. punktu saņēma uzņēmuma BASF Agro B.V. pieteikumu uz darbīgās vielas mefentriflukonazola apstiprināšanu.

                     (2)

                     2016. gada 30. martā Apvienotā Karaliste kā ziņotāja dalībvalsts saskaņā ar Regulas (EK) Nr. 1107/2009 9. panta 3. punktu pieteikuma iesniedzējam, pārējām dalībvalstīm, Komisijai un Eiropas Pārtikas nekaitīguma iestādei (“Iestāde”) paziņoja, ka pieteikums ir pieņemams.

                     (3)

                     2017. gada 25. aprīlī ziņotāja dalībvalsts Komisijai projekta veidā iesniedza novērtējuma ziņojumu par to, vai ir sagaidāms, ka minētā darbīgā viela atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem, un tā kopiju nosūtīja Iestādei.

                     (4)

                     Iestāde rīkojās atbilstoši Regulas (EK) Nr. 1107/2009 12. panta 1. punktam. Tā saskaņā ar Regulas (EK) Nr. 1107/2009 12. panta 3. punktu pieprasīja, lai pieteikuma iesniedzējs dalībvalstīm, Komisijai un Iestādei sniegtu papildu informāciju. 2018. gada 1. februārī Iestādei atjaunināta novērtējuma ziņojuma projekta veidā tika iesniegts ziņotājas dalībvalsts sagatavotais papildu informācijas novērtējums.

                     (5)

                     2018. gada 5. jūlijā Iestāde pieteikuma iesniedzējam, dalībvalstīm un Komisijai paziņoja savu secinājumu (2) par to, vai ir sagaidāms, ka darbīgā viela mefentriflukonazols atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. Savu secinājumu Iestāde publiskoja.

                     (6)

                     Kas attiecas uz jaunajiem endokrīni disruptīvo īpašību noteikšanas kritērijiem, kas ieviesti ar Komisijas Regulu (ES) 2018/605 (3), kuru sāka piemērot no 2018. gada 10. novembra, un uz kopīgo vadlīniju dokumentu par endokrīno disruptoru identificēšanu (4), saskaņā ar Iestādes secinājumu ir maz ticams, ka mefentriflukonazols ir estrogēniskas, androgēniskas, tiroidogēniskas un steroidogēniskas modalitātes endokrīnais disruptors. Turklāt, pamatojoties uz pieejamajiem pierādījumiem un balstoties uz vadlīniju dokumenta par endokrīno disruptoru identificēšanu, ir maz ticams, ka mefentriflukonazols ir endokrīnais disruptors attiecībā uz zivīm, ņemot vērā, ka ir veikti visi attiecīgie testi. Tāpēc Komisija uzskata, ka mefentriflukonazols nav uzskatāms par vielu, kam piemīt endokrīni disruptīvas īpašības.

                     (7)

                     2018. gada 12. decembrī Komisija Augu, dzīvnieku, pārtikas aprites un dzīvnieku barības pastāvīgajai komitejai iesniedza pārskata ziņojumu par mefentriflukonazolu un 2019. gada 25. janvārī – projektu regulai par mefentriflukonazola apstiprināšanu.

                     (8)

                     Pieteikuma iesniedzējam tika dota iespēja par pārskata ziņojumu iesniegt komentārus.

                     (9)

                     Par vismaz viena šo darbīgo vielu saturoša augu aizsardzības līdzekļa vienu vai vairākiem reprezentatīviem lietojumiem un, konkrētāk, par lietojumiem, kas tika pārbaudīti un detalizēti ziņojumā, ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti.

                     (10)

                     Tāpēc ir lietderīgi mefentriflukonazolu apstiprināt.

                     (11)

                     Tomēr saskaņā ar Regulas (EK) Nr. 1107/2009 13. panta 2. punktu saistībā ar tās 6. pantu un pašreizējo zinātnes un tehnikas atziņas gaismā apstiprinājums tomēr jāsniedz ar dažiem nosacījumiem un ierobežojumiem. Konkrētāk, ir lietderīgi pieprasīt vēl vairāk apstiprinošas informācijas.

                     (12)

                     Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (5) pielikums.

                     (13)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Darbīgās vielas apstiprināšana
            I pielikumā specificēto darbīgo vielu mefentriflukonazolu apstiprina ar minētajā pielikumā noteiktajiem nosacījumiem.

            2. pants
            Īstenošanas regulas (ES) Nr. 540/2011 grozījumi
            Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.

            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 27. februārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 309, 24.11.2009., 1. lpp.

            (2)  EFSA (Eiropas Pārtikas nekaitīguma iestāde), 2018. Conclusion on the peer review of the pesticide risk assessment of the active substance BAS 750 F (mefentrifluconazole). EFSA Journal 2018; 16(7):5379, 32 lpp., https://doi.org/10.2903/j.efsa.2018.5379.

            (3)  Komisijas 2018. gada 19. aprīļa Regula (ES) 2018/605, ar ko groza Regulas (EK) Nr. 1107/2009 II pielikumu, aprakstot zinātniskus kritērijus endokrīni disruptīvu īpašību noteikšanai (OV L 101, 20.4.2018., 33. lpp.).

            (4)  ECHA (European Chemicals Agency) and EFSA (European Food Safety Authority) with the technical support of the Joint Research Centre (JRC), Andersson N, Arena M, Auteri D, Barmaz S, Grignard E, Kienzler A, Lepper P, Lostia AM, Munn S, Parra Morte JM, Pellizzato F, Tarazona J, Terron A and Van der Linden S, 2018. Guidance for the identification of endocrine disruptors in the context of Regulations (EU) No 528/2012 and (EC) No 1107/2009. EFSA Journal 2018; 16(6):5311, 135 lpp. https://doi.org/10.2903/j.efsa.2018.5311. ECHA-18-G-01-EN.

            (5)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            I PIELIKUMS

                        Parastais nosaukums,
                        identifikācijas numuri

                           IUPAC nosaukums

                        Tīrība (1)

                        Apstiprināšanas datums

                        Apstiprinājuma termiņa beigas

                        Īpaši noteikumi

                        Mefentriflukonazols

                           CAS Nr.: 1417782-03-6

                           CIPAC Nr.: nav piešķirts

                        (2RS)-2-[4-(4-hlorfenoksi)-2-(trifluormetil)fenil]-1-(1H-1,2,4-triazol-1-il)propan-2-ols

                        ≥ 970 g/kg
                        Tehniskajā materiālā N, N-dimetilformamīda piemaisījums nepārsniedz 0,5 g/kg.
                        Tehniskajā materiālā toluola piemaisījums nepārsniedz 1 g/kg.
                        Tehniskajā materiālā 1,2,4-(1H)-triazola piemaisījums nepārsniedz 1 g/kg.

                        2019. gada 20. marts

                        2029. gada 20. marts

                        Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par mefentriflukonazolu un jo īpaši tā I un II papildinājumu.
                        Šajā vispārējā novērtējumā dalībvalstis īpašu uzmanību pievērš:

                                    —

                                    operatoru aizsardzībai, nodrošinot, lai lietošanas nosacījumos būtu noteikts, ka jāizmanto attiecīgi individuālās aizsardzības līdzekļi,

                                    —

                                    ūdens organismu aizsardzībai.

                              Lietošanas nosacījumos attiecīgā gadījumā ietver riska mazināšanas pasākumus, piemēram, buferzonas un/vai veģetācijas joslas.
                        Pieteikuma iesniedzējs Komisijai, dalībvalstīm un Iestādei iesniedz apstiprinošu informāciju par:

                                    1)

                                    ražotās darbīgās vielas tehnisko specifikāciju (pamatojoties uz komerciāla mēroga ražošanu) un toksiskuma pārbaudēs izmantoto partiju atbilstību apstiprinātajai tehniskajai specifikācijai;

                                    2)

                                    ūdens attīrīšanas procesu ietekmi uz virszemes ūdeņos un gruntsūdeņos atrodamo atlieku īpašībām, ja no virszemes ūdeņiem vai gruntsūdeņiem iegūst dzeramo ūdeni.

                              1. punktā prasīto informāciju pieteikuma iesniedzējs iesniedz līdz 2020. gada 20. martam, 2. punktā prasīto – divu gadu laikā pēc tam, Komisija ir publicējusi vadlīnijas par to, kā izvērtēt ūdens attīrīšanas procesu ietekmi uz virszemes ūdeņos un gruntsūdeņos atrodamo atlieku īpašībām.

               (1)  Detalizēta papildinformācija par pamatvielas identitāti un tās specifikācija ir norādītas pārskata ziņojumā.

            II PIELIKUMS
            Īstenošanas regulas (ES) Nr. 540/2011 pielikuma B daļai pievieno šādu ierakstu:

                           Parastais nosaukums,
                           identifikācijas numuri

                              IUPAC nosaukums

                           Tīrība (1)

                           Apstiprināšanas datums

                           Apstiprinājuma termiņa beigas

                           Īpaši noteikumi

                           “132

                           Mefentriflukonazols

                              CAS Nr.: 1417782-03-6

                              CIPAC Nr.: nav piešķirts

                           (2RS)-2-[4-(4-hlorfenoksi)-2-(trifluormetil)fenil]-1-(1H-1,2,4-triazol-1-il)propan-2-ols

                           ≥ 970 g/kg
                           Tehniskajā materiālā N, N-dimetilformamīda piemaisījums nepārsniedz 0,5 g/kg.
                           Tehniskajā materiālā toluola piemaisījums nepārsniedz 1 g/kg.
                           Tehniskajā materiālā 1,2,4-(1H)-triazola piemaisījums nepārsniedz 1 g/kg.

                           2019. gada 20. marts

                           2029. gada 20. marts

                           Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par mefentriflukonazolu un jo īpaši tā I un II papildinājumu.
                           Šajā vispārējā novērtējumā dalībvalstis īpašu uzmanību pievērš:

                                       —

                                       operatoru aizsardzībai, nodrošinot, lai lietošanas nosacījumos būtu noteikts, ka jāizmanto attiecīgi individuālās aizsardzības līdzekļi,

                                       —

                                       ūdens organismu aizsardzībai.

                                 Lietošanas nosacījumos attiecīgā gadījumā ietver riska mazināšanas pasākumus, piemēram, buferzonas un/vai veģetācijas joslas.
                           Pieteikuma iesniedzējs Komisijai, dalībvalstīm un Iestādei iesniedz apstiprinošu informāciju par:

                                       1)

                                       ražotās darbīgās vielas tehnisko specifikāciju (pamatojoties uz komerciāla mēroga ražošanu) un toksiskuma pārbaudēs izmantoto partiju atbilstību apstiprinātajai tehniskajai specifikācijai;

                                       2)

                                       ūdens attīrīšanas procesu ietekmi uz virszemes ūdeņos un gruntsūdeņos atrodamo atlieku īpašībām, ja no virszemes ūdeņiem vai gruntsūdeņiem iegūst dzeramo ūdeni.

                                 1. punktā prasīto informāciju pieteikuma iesniedzējs iesniedz līdz 2020. gada 20. martam, 2. punktā prasīto – divu gadu laikā pēc tam, Komisija ir publicējusi vadlīnijas par to, kā izvērtēt ūdens attīrīšanas procesu ietekmi uz virszemes ūdeņos un gruntsūdeņos atrodamo atlieku īpašībām.”

               (1)  Detalizēta papildinformācija par pamatvielas identitāti un tās specifikācija ir norādītas pārskata ziņojumā.


title: Komisijas Īstenošanas regula (ES) 2019/370 (2019. gada 7. marts), ar ko dēļ Lielbritānijas un Ziemeļīrijas Apvienotās Karalistes izstāšanās no Savienības groza Regulu (EK) Nr. 1635/2006, ar kuru paredz sīki izstrādātus noteikumus Padomes Regulas (EEK) Nr. 737/90 piemērošanai (Dokuments attiecas uz EEZ.)

text:
                  8.3.2019

                  LV

                  Eiropas Savienības Oficiālais Vēstnesis

                  L 68/1

         KOMISIJAS ĪSTENOŠANAS REGULA (ES) 2019/370
         (2019. gada 7. marts),
         ar ko dēļ Lielbritānijas un Ziemeļīrijas Apvienotās Karalistes izstāšanās no Savienības groza Regulu (EK) Nr. 1635/2006, ar kuru paredz sīki izstrādātus noteikumus Padomes Regulas (EEK) Nr. 737/90 piemērošanai
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2008. gada 15. jūlija Regulu (EK) Nr. 733/2008 par nosacījumiem, kas reglamentē trešo valstu izcelsmes lauksaimniecības produktu importu pēc avārijas Černobiļas atomelektrostacijā (1), un jo īpaši tās 4. pantu,
         tā kā:

                     (1)

                     Lielbritānijas un Ziemeļīrijas Apvienotā Karaliste (“Apvienotā Karaliste”) 2017. gada 29. martā iesniedza paziņojumu par nodomu izstāties no Savienības saskaņā ar Līguma par Eiropas Savienību 50. pantu. Līgumi Apvienotajai Karalistei vairs nebūs piemērojami no izstāšanās līguma spēkā stāšanās dienas vai pretējā gadījumā no dienas, kad no paziņošanas par izstāšanos apritējuši divi gadi, proti, no 2019. gada 30. marta, ja vien Eiropadome, vienojusies ar Apvienoto Karalisti, vienprātīgi nenolems minēto periodu pagarināt. Apvienotā Karaliste kļūs par “trešo valsti”.

                     (2)

                     Komisijas Regula (EK) Nr. 1635/2006 (2) paredz sīki izstrādātus noteikumus par to, kā piemērot Padomes Regulu (EEK) Nr. 737/90 (3) par nosacījumiem, kas reglamentē trešo valstu izcelsmes lauksaimniecības produktu importu pēc avārijas Černobiļas atomelektrostacijā.

                     (3)

                     Tā kā Regula (EEK) Nr. 737/90 tikusi vairākas reizes grozīta, Regula (EK) Nr. 733/2008 to atcēla.

                     (4)

                     Regula (EK) Nr. 733/2008 nosaka maksimāli pieļaujamos radioaktivitātes līmeņus atsevišķos trešo valstu izcelsmes lauksaimniecības produktos. Ar regulu arī ir noteikts, ka dalībvalstīm pirms produkta laišana brīvā apgrozībā ir jāveic šādu lauksaimniecības produktu pārbaudes, lai nodrošinātu to atbilstību minētajā regulā noteiktajiem radioaktivitātes līmeņiem.

                     (5)

                     Regulā (EK) Nr. 1635/2006 noteikts, ka dalībvalstīm ir jānodrošina tas, ka Černobiļa avārijas skarto trešo valstu kompetentās iestādes izsniedz izvešanas atļaujas, kas apliecina, ka produkti, par kuriem tās ir izsniegtas, atbilst Regulā (EK) Nr. 733/2008 norādītajiem maksimāli pieļaujamajiem līmeņiem. Konkrētās attiecīgās trešās valstis ir norādītas Regulas (EK) Nr. 1635/2006 II pielikumā.

                     (6)

                     Radioaktīvā cēzija nokrišņi, kas radās pēc avārijas Černobiļas atomelektrostacijā 1986. gada 26. aprīlī, ietekmēja daudzas trešās valstis. Minētie nokrišņi ietekmēja arī dažus Apvienotās Karalistes reģionus. Tā kā cēzija-137 pussabrukšanas periods ir aptuveni 30 gadu ilgs, radioaktīvais piesārņojums samazinās lēnām.

                     (7)

                     Atsevišķi Apvienotās Karalistes izcelsmes lauksaimniecības produkti, ko skārusi Černobiļas avārija, joprojām varētu būt piesārņoti ar radioaktīvu cēziju.

                     (8)

                     Tiklīdz Apvienotajai Karalistei pārtrauks piemērot Savienības tiesību aktus, pirms atļaujas Apvienotās Karalistes izcelsmes lauksaimniecības produktus ievest Savienībā būs jāpārbauda to radioaktīvais piesārņojums.

                     (9)

                     Tāpēc Regulas (EK) Nr. 1635/2006 II pielikums būtu jāgroza, lai tajā ietvertu Apvienoto Karalisti.

                     (10)

                     Ņemot vērā steidzamību, ko radījuši ar Apvienotās Karalistes izstāšanos no Savienības saistītie apstākļi, ir jāatļauj nekavējoties piemērot šajā regulā paredzētos pasākumus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī.

                     (11)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Regulas (EK) Nr. 1635/2006 II pielikumā iekļauj šādu ierakstu:

               “Lielbritānijas un Ziemeļīrijas Apvienotā Karaliste”.

            2. pants
            Stāšanās spēkā un piemērošanas periods
            Šī regula stājas spēkā dienā, kad to publicē Eiropas Savienības Oficiālajā Vēstnesī.
            Šo regulu piemēro no nākamās dienas pēc dienas, no kuras saskaņā ar Līguma par Eiropas Savienību 50. panta 3. punktu Savienības tiesību akti Apvienotajai Karalistei vairs nav piemērojami.
            Tomēr šo regulu nepiemēro šādos gadījumos:

                        a)

                        ja izstāšanās līgums, kas ar Apvienoto Karalisti noslēgts saskaņā ar Līguma par Eiropas Savienību 50. panta 2. punktu, ir stājies spēkā līdz minētajam datumam;

                        b)

                        ja ir pieņemts lēmums pagarināt divu gadu termiņu, kas minēts Līguma par Eiropas Savienību 50. panta 3. punktā.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 7. martā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 201, 30.7.2008., 1. lpp.

            (2)  Komisijas 2006. gada 6. novembra Regula (EK) Nr. 1635/2006, ar kuru paredz sīki izstrādātus noteikumus Padomes Regulas (EEK) Nr. 737/90 par nosacījumiem, kas reglamentē trešo valstu izcelsmes lauksaimniecības produktu importu pēc avārijas Černobiļas atomelektrostacijā, piemērošanai (OV L 306, 7.11.2006., 3. lpp.).

            (3)  Padomes 1990. gada 22. marta Regula (EEK) Nr. 737/90 par nosacījumiem, kas reglamentē trešo valstu izcelsmes lauksaimniecības produktu importu pēc avārijas Černobiļas atomelektrostacijā (OV L 82, 29.3.1990., 1. lpp.).


title: Komisijas Īstenošanas regula (ES) 2019/506 (2019. gada 26. marts), ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu laist tirgū D-ribozi un groza Komisijas Īstenošanas regulu (ES) 2017/2470 (Dokuments attiecas uz EEZ.)

text:
                  27.3.2019

                  LV

                  Eiropas Savienības Oficiālais Vēstnesis

                  L 85/11

         KOMISIJAS ĪSTENOŠANAS REGULA (ES) 2019/506
         (2019. gada 26. marts),
         ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu laist tirgū D-ribozi un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2015. gada 25. novembra Regulu (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:

                     (1)

                     Regulā (ES) 2015/2283 paredzēts, ka Savienībā tirgū laist drīkst tikai tādus jaunos pārtikas produktus, kas ir atļauti un iekļauti Savienības sarakstā.

                     (2)

                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

                     (3)

                     Saskaņā ar Regulas (ES) 2015/2283 12. pantu Komisija lemj par atļaujas piešķiršanu jaunam pārtikas produktam, par tā laišanu Savienības tirgū un par Savienības saraksta atjaunināšanu.

                     (4)

                     2008. gada 17. martā uzņēmums Bioenergy Life Science, Inc. (“pieteikuma iesniedzējs”) Apvienotās Karalistes kompetentajai iestādei iesniedza pieprasījumu kā jaunu pārtikas produktu sastāvdaļu Eiropas Parlamenta un Padomes Regulas (EK) Nr. 258/97 (3) 1. panta 2. punkta d) apakšpunkta nozīmē Savienības tirgū laist D-ribozi. Pieteikums attiecas uz jauno pārtikas produktu, ko paredzēts izmantot gan dažādos pārtikas produktos, tostarp īpašiem medicīniskiem nolūkiem paredzētā pārtikā un pilnīgos uztura aizstājējos svara kontrolei, gan uztura bagātinātājos, un mērķpopulācija ir pieaugušie un pusaudži, kas vecāki par 14 gadiem.

                     (5)

                     Apvienotās Karalistes kompetentā iestāde pieprasīja papildu informāciju, lai novērstu neskaidrības, kas radušās saistībā ar pētījumu par reproduktīvo toksicitāti. 2013. gada novembrī pieteikuma iesniedzējs pārskatīto dokumentāciju iesniedza Apvienotās Karalistes kompetentajai iestādei.

                     (6)

                     Saskaņā ar Regulas (ES) 2015/2283 35. panta 1. punktu ikvienu tādu pieteikumu laist Savienības tirgū jaunu pārtikas produktu, kurš dalībvalstij iesniegts saskaņā ar Regulas (EK) Nr. 258/97 4. pantu un par kuru galīgais lēmums nav pieņemts pirms 2018. gada 1. janvāra, uzskata par pieteikumu, kas iesniegts atbilstoši Regulai (ES) 2015/2283.

                     (7)

                     Lai gan pieprasījums atļaut D-ribozi Savienības tirgū laist kā jaunu pārtikas produktu dalībvalstij tika iesniegts saskaņā ar Regulas (EK) Nr. 258/97 4. pantu, pieteikums atbilst arī Regulā (ES) 2015/2283 noteiktajām prasībām.

                     (8)

                     2016. gada 23. februārī Apvienotās Karalistes kompetentā iestāde izdeva sākotnējo novērtējuma ziņojumu. Minētajā ziņojumā tā secināja, ka D-riboze atbilst Regulas (EK) Nr. 258/97 3. panta 1. punktā noteiktajiem kritērijiem attiecībā uz jaunām pārtikas produktu sastāvdaļām.

                     (9)

                     2016. gada 17. maijā Komisija sākotnējo novērtējuma ziņojumu pārsūtīja pārējām dalībvalstīm. Regulas (EK) Nr. 258/97 6. panta 4. punkta pirmajā daļā noteiktajā 60 dienu laikposmā citas dalībvalstis izteica pamatotus iebildumus, it īpaši attiecībā uz to, ka trūkst datu par brīvās D-ribozes daudzumu, kas tiek patērēts ikdienišķā uztura ietvaros, tāpat trūkst ilgtermiņa pētījumu, kuros tiktu analizēta augstu D-ribozes devu iedarbība un mazu bērnu eksponētības apakšējā robeža.

                     (10)

                     Ņemot vērā citu dalībvalstu paustos iebildumus, 2017. gada 19. maijā Komisija konsultējās ar Eiropas Pārtikas nekaitīguma iestādi (“Iestāde”), lūdzot tai saskaņā ar Regulu (EK) Nr. 258/97 papildus novērtēt D-ribozi kā jaunu pārtikas produktu sastāvdaļu.

                     (11)

                     Nākamajā pieteikumā, kas tika iesniegts 2018. gada 2. martā, pieteikuma iesniedzējs Komisijai iesniedza īpašumtiesību datu aizsardzības pieprasījumu attiecībā uz vairākiem pieteikuma pamatošanai iesniegtiem pētījumiem, proti, pētījumu par orāli uzņemtas D-ribozes embriotoksicitāti/teratogenitāti žurkām (4) un pētījumu par orāli uzņemtas D-ribozes subhronisko (13 nedēļu) toksicitāti žurkām (5).

                     (12)

                     2018. gada 18. aprīlī Iestāde pieņēma “Zinātnisko atzinumu par D-ribozes kā jauna pārtikas produkta drošumu” (Scientific opinion on the safety of D-ribose as a novel food) (6). Šis atzinums atbilst Regulas (ES) 2015/2283 11. panta prasībām.

                     (13)

                     To, ka D-riboze pieteikuma iesniedzēja ierosinātajos paredzētajos lietojumos un lietojuma devās būtu droša, Iestāde savā atzinumā neatzina, jo uzņemtā deva pārsniegtu par drošu devu uzskatītos 36 mg/kg pēc ķermeņa masas dienā. Iestāde konstatēja, ka D-ribozes drošuma novērtējuma pamatā bija dati, kas iegūti pētījumā par orāli uzņemtas D-ribozes embriotoksicitāti/teratogenitāti žurkām un pētījumā par orāli uzņemtas D-ribozes subhronisko (13 nedēļu) toksicitāti žurkām. Tāpēc Iestāde uzskatīja, ka bez datiem, kas iegūti pētījumā par orāli uzņemtas D-ribozes embriotoksicitāti/teratogenitāti žurkām un pētījumā par orāli uzņemtas D-ribozes subhronisko (13 nedēļu) toksicitāti žurkām, nebūtu varēts izdarīt secinājumus par D-ribozes drošumu.

                     (14)

                     Ņemot vērā Iestādes 2018. gada 22. augusta atzinumu, pieteikuma iesniedzējs savu pieteikumu mainīja, svītrojot dažas no sākotnējā pieteikumā iekļautajām ierosinātajām pārtikas produktu kategorijām un samazinot atlikušo ierosināto D-ribozes lietojumu maksimālās lietošanas devas tā, lai tiktu mazinātas bažas par drošību. Pēc Eiropas Komisijas pieprasījuma Iestāde 2018. gada 4. septembrī tika lūgta veikt papildu novērtējumu attiecībā uz D-ribozes drošumu, ņemot vērā jaunos pieteikuma iesniedzēja iesniegtos ierosinātos lietojumus un lietošanas devas. 2018. gada 24. oktobrī, tās pārskatītajā atzinumā par D-ribozes drošumu (7), Iestāde secināja, ka saskaņā ar jaunajiem ierosinātajiem lietošanas nosacījumiem D-riboze ir droša vispārējai populācijai. Šis atzinums atbilst Regulas (ES) 2015/2283 11. panta prasībām.

                     (15)

                     Minētais atzinums ir pietiekams pamats, lai noteiktu, ka ierosinātajos veidos un lietošanas devās D-riboze, lietota par sastāvdaļu graudu batoniņos, konditorejas izstrādājumos, šokolādes konfektēs, dzērienos uz piena bāzes, dzērienos, kas paredzēti intensīvas muskuļu piepūles gadījumos (īpaši sportistiem), izotoniskajos un enerģijas dzērienos, ēdienreizes aizstājējos svara kontrolei (dzērienu un batoniņu veidā), batoniņos, kas paredzēti intensīvas muskuļu piepūles gadījumos (īpaši sportistiem), konfektēs un tējās un zāļu uzlējumos, atbilst Regulas (ES) 2015/2283 12. panta 1. punkta prasībām.

                     (16)

                     Uz Iestādes atzinuma pamata Komisija lūdza pieteikuma iesniedzēju sīkāk precizēt pamatojumu, kas sniegts īpašumtiesību prasībai par pētījumiem, un precizēt prasību piešķirt ekskluzīvas tiesības atsaukties uz šiem pētījumiem, kā minēts Regulas (ES) 2015/2283 26. panta 2. punkta a) un b) apakšpunktā.

                     (17)

                     Pieteikuma iesniedzējs arī paziņoja, ka pieteikuma iesniegšanas laikā tam piederēja patentētas un ekskluzīvas tiesības uz šiem pētījumiem saskaņā ar valsts tiesību aktiem un ka tāpēc trešās personas pētījumiem nevarēja nedz likumīgi piekļūt, nedz tos izmantot. Komisija ir novērtējusi visu pieteikuma iesniedzēja sniegto informāciju un uzskata, ka pieteikuma iesniedzējs ir pietiekami pamatojis Regulas (ES) 2015/2283 26. panta 2. punktā noteikto prasību izpildi.

                     (18)

                     Attiecīgi, kā paredzēts Regulas (ES) 2015/2283 26. panta 2. punktā, pētījumu par orāli uzņemtas D-ribozes embriotoksicitāti/teratogenitāti žurkām un pētījumu par orāli uzņemtas D-ribozes subhronisko (13 nedēļu) toksicitāti žurkām, kuri ietverti pieteikuma iesniedzēja dokumentācijā un bez kuriem Iestāde D-ribozi nebūtu varējusi novērtēt, Iestāde piecus gadus kopš šīs regulas spēkā stāšanās dienas nedrīkstētu izmantot nākamā pieteikuma iesniedzēja labā. Tādējādi piecu gadu laikposmā D-ribozi laist Savienības tirgū saskaņā ar šo regulu drīkstētu tikai pieteikuma iesniedzējs.

                     (19)

                     Šā jaunā pārtikas produkta atļauja ir ierobežota un uz pieteikuma iesniedzēja dokumentācijā ietverto atsauci uz pētījumu par orāli uzņemtas D-ribozes embriotoksicitāti/teratogenitāti žurkām un pētījumu par orāli uzņemtas D-ribozes subhronisko (13 nedēļu) toksicitāti žurkām ir atļauts atsaukties vienīgi pieteikuma iesniedzējam, tomēr citiem pieteikuma iesniedzējiem nav liegts pieteikties uz atļauju laist tirgū to pašu jauno pārtikas produktu ar nosacījumu, ka to pieteikuma pamatā ir likumīgi iegūta informācija, kas pamato atļaujas saņemšanu saskaņā ar šo regulu.

                     (20)

                     Kopā ar D-ribozi saturošiem uztura bagātinātājiem lietotas D-ribozi saturošas pārtikas pieņemamo uzņemšanas devu pārsniegt nevajadzētu. Tādēļ patērētājus nepieciešams informēt ar attiecīgu marķējumu.

                     (21)

                     Tāpēc Regulas (ES) 2017/2470 pielikums būtu attiecīgi jāgroza.

                     (22)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants

               1.   D-ribozi, kuras specifikācijas dotas šīs regulas pielikumā, iekļauj atļauto jauno pārtikas produktu Savienības sarakstā, kas izveidots ar Īstenošanas regulu (ES) 2017/2470.

               2.   Piecus gadus no šīs regulas spēkā stāšanās dienas tikai sākotnējam pieteikuma iesniedzējam:

                           uzņēmumam Bioenergy Life Science, Inc.,

                           kura adrese ir šāda: 13840 Johnson St. NE, Minneapolis, Minnesota, 55304, ASV,

                     ir atļauts Savienības tirgū laist 1. punktā minēto jauno pārtikas produktu, ja vien nākamais pieteikuma iesniedzējs nesaņem atļauju attiecībā uz to pašu jauno pārtikas produktu bez atsauces uz datiem, kas aizsargāti saskaņā ar šīs regulas 2. pantu, vai vienojoties ar uzņēmumu Bioenergy Life Science, Inc.

               3.   Šā panta 1. punktā minētajā Savienības saraksta ierakstā iekļauj šīs regulas pielikumā noteiktos lietošanas nosacījumus un marķēšanas prasības.

            2. pants
            Pieteikuma dokumentācijā ietvertos pētījumus, uz kuru pamata Iestāde ir novērtējusi 1. pantā minēto jauno pārtikas produktu un kurus pieteikuma iesniedzējs ir norādījis kā tādus, kas atbilst Regulas (ES) 2015/2283 26. panta 2. punktā noteiktajām prasībām, bez uzņēmuma Bioenergy Life Science, Inc. piekrišanas neizmanto nākamā pieteikuma iesniedzēja labā piecus gadus no šīs regulas spēkā stāšanās dienas.

            3. pants
            Īstenošanas regulas (ES) 2017/2470 pielikumu groza saskaņā ar šīs regulas pielikumu.

            4. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 26. martā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 327, 11.12.2015., 1. lpp.

            (2)  Komisijas 2017. gada 20. decembra Īstenošanas regula (ES) 2017/2470, ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

            (3)  Eiropas Parlamenta un Padomes 1997. gada 27. janvāra Regula (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).

            (4)  TNO report V2657 for Bioenergy Life Science, Inc., 2005. gada decembris (nav publicēts).

            (5)  TNO report V99.115 for Bioenergy Life Science, Inc., 2005. gada decembris (nav publicēts).

            (6)  EFSA Journal, 2018; 16(5):5265.

            (7)  EFSA Journal, 2018; 16(12):5485.

            PIELIKUMS
            Īstenošanas regulas (ES) 2017/2470 pielikumu groza šādi:

                        1)

                        pielikuma 1. tabulā (Atļautie jaunie pārtikas produkti) pievieno šādu pēdējo sleju:
                        “Datu aizsardzība”;

                        2)

                        pielikuma 1. tabulā (Atļautie jaunie pārtikas produkti) alfabētiskā secībā iekļauj šādu ierakstu:

                                    Atļautais jaunais pārtikas produkts

                                    Jaunā pārtikas produkta lietošanas nosacījumi

                                    Īpašas papildu marķēšanas prasības

                                    Citas prasības

                                    Datu aizsardzība

                                    “D-riboze

                                       Konkrēta pārtikas kategorija

                                       Maksimālais līmenis

                                    Jaunā pārtikas produkta nosaukums to saturošu pārtikas produktu marķējumā – “D-riboze”.
                                    D-ribozi saturošu pārtikas produktu marķējumā jābūt norādei nelietot šo pārtikas produktu, ja tajā pašā dienā uzturā tiek lietoti D-ribozi saturoši uztura bagātinātāji.

                                    Atļauts no 2019. gada 16. aprīļa. Šī iekļaušana ir pamatota ar patentētiem zinātniskiem pierādījumiem un zinātniskiem datiem, kas aizsargāti saskaņā ar Regulas (ES) 2015/2283 26. pantu.
                                    Pieteikuma iesniedzējs: Bioenergy Life Science, Inc., 13840 Johnson St. NE, Minneapolis, Minnesota, 55304, ASV. Datu aizsardzības laikposmā jauno pārtikas produktu – D-ribozi – laist Savienības tirgū ir atļauts vienīgi uzņēmumam Bioenergy Life Science, Inc., ja vien nākamais pieteikuma iesniedzējs nesaņem atļauju attiecībā uz jauno pārtikas produktu bez atsauces uz patentētajiem zinātniskajiem pierādījumiem vai zinātniskajiem datiem, kas aizsargāti saskaņā ar Regulas (ES) 2015/2283 26. pantu, vai vienojoties ar Bioenergy Life Science, Inc.

                                    Datu aizsardzības termiņa beigu datums: 2024. gada 16. aprīlis.”;

                                    Graudu batoniņi

                                    0,20 g/100 g

                                    Konditorejas izstrādājumi

                                    0,31 g/100 g

                                    Šokolādes konfektes (izņemot šokolādes batoniņus)

                                    0,17 g/100 g

                                    Dzērieni uz piena bāzes (izņemot iesala dzērienus un piena kokteiļus)

                                    0,08 g/100 g

                                    Dzērieni, kas paredzēti intensīvas muskuļu piepūles gadījumos, īpaši sportistiem (tostarp izotoniskie un enerģijas dzērieni)

                                    0,80 g/100 g

                                    Batoniņi, kas paredzēti intensīvas muskuļu piepūles gadījumos, īpaši sportistiem

                                    3,3 g/100 g

                                    Ēdienreizes aizstājēji svara kontrolei (dzērienu formā)

                                    0,13 g/100 g

                                    Ēdienreizes aizstājēji svara kontrolei (batoniņu formā)

                                    3,30 g/100 g

                                    Konfektes

                                    0,20 g/100 g

                                    Tējas un zāļu uzlējumi (pulvera formā, ko paredzēts rekonstituēt)

                                    0,23 g/100 g

                        3)

                        pielikuma 2. tabulā (Specifikācijas) alfabētiskā secībā iekļauj šādu ierakstu:

                                    Atļautais jaunais pārtikas produkts

                                    Specifikācijas

                                    “D-riboze

                                       Apraksts

                                    D-riboze ir monosaharīda aldopentoze, kas iegūta fermentācijas ceļā, tam izmantojot Bacillus subtilis celmu, kurā trūkst transketolāzes.
                                    Ķīmiskā formula: C5H10O5

                                       CAS Nr.: 50-69-1
                                    Molekulmasa: 150,13 Da

                                       Parametri/sastāvs

                                    Izskats: sausa viela ar pulverveida struktūru, balta līdz dzeltenīga krāsa
                                    Īpatnējā rotācija [α]D
                                       25: – 19,0° līdz – 21,0°
                                    D-ribozes tīrība (% sausā vielā):

                                       HPLC/RI
                                        (*1) metode 98,0–102,0 %
                                    Pelni: < 0,2 %
                                    Zudums pēc žāvēšanas (mitrums): < 0,5 %
                                    Šķīduma dzidrums: ≥ 95 % caurspīdīgums

                                       Smagie metāli

                                    Svins: ≤ 0,1 mg/kg
                                    Arsēns: ≤ 0,1 mg/kg
                                    Kadmijs: ≤ 0,1 mg/kg
                                    Dzīvsudrabs: ≤ 0,1 mg/kg

                                       Mikrobioloģiskie kritēriji

                                    Kopējais mikroorganismu koloniju skaits: ≤ 100 KVV (*2)/g
                                    Rauga sēnītes: ≤ 100 KVV/g
                                    Pelējuma sēnītes: ≤ 100 KVV/g
                                    Koliformas baktērijas: ≤ 10 KVV/g

                                       Salmonella sp.: 25 g paraugā nekonstatē

               (*1)  HPLC/RI: augsti efektīvā šķidruma hromatogrāfija kombinācijā ar refrakcijas koeficienta noteikšanu.

               (*2)  KVV: kolonijas veidojoša vienība.”


title: Komisijas Īstenošanas regula (ES) 2019/507 (2019. gada 26. marts), ar ko 297. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

text:
                  27.3.2019

                  LV

                  Eiropas Savienības Oficiālais Vēstnesis

                  L 85/16

         KOMISIJAS ĪSTENOŠANAS REGULA (ES) 2019/507
         (2019. gada 26. marts),
         ar ko 297. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida (1), un jo īpaši tās 7. panta 1. punkta a) apakšpunktu un 7.a panta 1. punktu,
         tā kā:

                     (1)

                     Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.

                     (2)

                     Apvienoto Nāciju Organizācijas Drošības padomes Sankciju komiteja 2019. gada 22. martā nolēma pievienot vienu ierakstu to personu, grupu un organizāciju sarakstam, uz kurām būtu jāattiecina līdzekļu un saimniecisko resursu iesaldēšana. Tādēļ attiecīgi būtu jāgroza Regulas (EK) Nr. 881/2002 I pielikums,

               IR PIEŅĒMUSI ŠO REGULU.

            1. pants
            Regulas (EK) Nr. 881/2002 I pielikumu groza saskaņā ar šīs regulas pielikumu.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 26. martā

                  Komisijas

                  un tās priekšsēdētāja vārdā –

                  Ārpolitikas instrumentu dienesta vadītājs

            (1)  OV L 139, 29.5.2002., 9. lpp.

            PIELIKUMS
            Regulas (EK) Nr. 881/2002 I pielikuma sadaļā “Juridiskās personas, grupas un organizācijas” pievieno šādu ierakstu:

               “Tariq Gidar Group (TGG) (alias: a) Tehrik-e-Taliban-Tariq Gidar Group, b) TTP-Tariq Gidar Group, c) Tehreek-i-Taliban Pakistan Geedar Group, d) TTP Geedar Group, e) Tariq Geedar Group, f) Commander Tariq Afridi Group, g) Tariq Afridi Group, h) Tariq Gidar Afridi Group, i) The Asian Tigers). Adrese: (Afganistānas/Pakistānas pierobežas reģions). Cita informācija: no Tehrik-e Taliban Pakistan (TTP) atšķēlusies grupa. Grupa tika izveidota 2007. gadā Pakistānā, federāli pārvaldītā cilšu apgabalā Darra Adam Khel. Regulas 7.d panta 2. punkta i) apakšpunktā minētais paziņošanas datums: 22.3.2019.”